पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार की रात 11 बजे स्मीमेर अस्पताल में किन्नर सहित 2 बदमाशों ने पुलिस पर हमला कर दिया। वराछा पुलिस स्टेशन से मिली जानकारी के अनुसार लिंबायत के कांस्टेबल सागर रबारी शुक्रवार की रात अस्पताल की चौकी पर ड्यूटी कर रहे थे। तब अन्य पुलिसकर्मी भी मौके पर मौजूद थे। रात को एक युवक सागर के पास आया था और उसने कहा कि पार्किंग में कोरोना मरीज के रिश्तेदार को कई लोग परेशान कर रहे हैं।
उन्हें सोने नहीं दे रहे ना ही बैठने दे रहे हैं। जिसके बाद सागर और उसका साथी कांस्टेबल शरद कुमार मौके पर पहुंचे वह अभी बदमाशों को समझाने की कोशिश कर रहे थे, तभी उन बदमाशों के साथ उनका झगड़ा हो गया। लाला नाम के बदमाश ने कांस्टेबल सागर को तमाचा मारा दिया।
तभी एक और कांस्टेबल सुरेश कुमार वहां पहुंचा आरोपी उसके साथ भी झगड़ा करने लगे। बदमाशों ने फोन करके और साथियों को बुलाया जिसमें 2 महिला और एक किन्नर था। उन्होंने कांस्टेबल शरद कुमार को भी तमाचा मार दिया था, पुलिस को बचाने आए लोगों के साथ भी उन्होंने मारपीट की। सागर ने तुरंत पुलिस कंट्रोल रूम को फोन किया जिसके बाद पुलिस बल अस्पताल पहुंचा और तीनों को गिरफ्तार कर लिया। सागर ने वराछा पुलिस स्टेशन में तीनों के खिालफ शिकायत दर्ज करवाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn